3-годишно дете е било блъснато от кола в Лом

3-годишно момченце е било блъснато от кола в Лом, съобщиха от полицията.

Инцидентът е станал около 17:15 часа вчера на улица „Дългошевско шосе“. При него 54-годишен шофьор е пътувал от село Замфир към Лом, но не проявил предпазливост, когато е преминавал покрай 3-годишно дете пешеходец, което се е движило срещу него и внезапно е навлязло на пътя, и го е блъснал.

След злополуката, шофьорът е откарал пострадалото момченце до МБАЛ-Лом, където било прегледано и освободено, без опасност за живота. То е с охлузни рани.

При инцидента са били нанесени материални щети на автомобила. Пробата за употреба на алкохол на водача е отрицателна. Местопроизшествието е било посетено от дежурна оперативна група на РУ-Лом, извършен е оглед и е било образувано досъдебно производство по чл. 343, ал. 1, букв а“б“ от НК. На водача е съставен акт по ЗДвП. Работа по изясняване на случая продължава.

Материалът 3-годишно дете е било блъснато от кола в Лом е публикуван за пръв път на Искра.бг.