Пиян шофьор е в ареста в РУ-Ловеч след катастрофа с тир в Луковит

Задържан е пиян шофьор, участвал в катастрофа в Луковит, съобщиха от ОДМВР-Луковит.

Злополуката е станала около 10:45 часа вчера на улица „Възраждане“. При нея са се сблъскали лек автомобил, шофиран от 61-годишен мъж и товарен автомобил, управляван от 44-годишен румънец.

В резултат на удара са били нанесени материални щети по превозните средства. Няма пострадали хора.

Пробата за алкохол на българина, направена с техническо средство, е отчела 3 промила в издишания въздух. Мъжът е задържан за срок до 24 часа в РУ-Ловеч, а по случая е образувано бързо производство.

Материалът Пиян шофьор е в ареста в РУ-Ловеч след катастрофа с тир в Луковит е публикуван за пръв път на Искра.бг.